

**REPUBLIKA HRVATSKA**

MINISTARSTVO ZNANOSTI I OBRAZOVANJA

mzo.gov.hr

KLASA: 112-01/23-01/00009

URBROJ: 533-02-24-0096

Zagreb, 15. veljače 2024.

**DODATNI PODACI**

**vezani uz raspisan**

**Javni natječaj za prijam u državnu službu na neodređeno vrijeme**

**u Ministarstvo znanosti i obrazovanja**

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Glavno tajništvo

Sektor za financijske poslove

Služba za rashode za zaposlene u sustavu osnovnog i srednjeg obrazovanja

Odjel za rashode za zaposlene u osnovnim školama

**1. radno mjesto I. vrste – viši stručni savjetnik (2.2.1.1.2.)**

* 1 izvršitelj

Poslovi i zadaci:

* sudjeluje u planiranju poslova koje će izvršavati Odjel
* sudjeluje u izradi nacrta akata iz djelokruga Odjela
* prati i usklađuje evidencije zaposlenih u osnovnim školama
* kontrolira točnost obračuna bruto plaća, naknada i materijalnih rashoda zaposlenih u sustavu osnovnog obrazovanja
* sudjeluje u izradi projekcije potrebnih proračunskih sredstava za financiranje programa važnih za djelatnost obrazovanja
* surađuje s Ministarstvom financija, FINA-om, jedinicama lokalne i područne (regionalne) samouprave i osnovnoškolskim ustanovama
* prati propise iz djelokruga rada Odjela
* sudjeluje u izradi potrebnih analiza o primjeni kolektivnih ugovora i zakonskih propisa te njihovom utjecaju na državni proračun
* rješava podneske te priprema pisane odgovore iz svog djelokruga rada Odjela
* obavlja i druge poslove po nalogu ministra, glavnog tajnika Ministarstva, načelnika Sektora, voditelja Službe i voditelja Odjela

Glavno tajništvo

Sektor za financijske poslove

Služba za proračun i financijsko upravljanje i kontrolu

**2. radno mjesto I. vrste – viši stručni referent (2.2.3.5.)**

* 1 izvršitelj

Poslovi i zadaci:

* prikuplja i objedinjuje podatke potrebne za izradu financijskog plana, odnosno rebalansa i preraspodjele istoga za Ministarstvo te sudjeluje u njihovoj izradi
* prikuplja podatke i izrađuje potrebne izvješća za nadležne i druge relevantne institucije (Ministarstvo financija i dr.)
* koordinira izradu mjesečnih, polugodišnjih i godišnjih izvješća o izvršenju proračuna
* prati izvršenje financijskih planova po glavama
* izrađuje zahtjeve za plaćanje prema Ministarstvu financija
* unosi financijske planove u sustav državne riznice
* prati promjene zakonskih propisa vezanih uz djelokrug rada
* obavlja i druge poslove po nalogu ministra, glavnog tajnika Ministarstva, načelnika Sektora i voditelja Službe

**Podaci o plaći**

Na službenike koji se zaposle nakon stupanja na snagu Zakona o plaćama u državnoj službi i javnim službama (Narodne novine, broj 155/23), a prije stupanja na snagu uredbi iz članka 14. stavaka 3. i 4. ovoga Zakona, primjenjivat će se dotadašnji propisi kojima su propisani nazivi radnih mjesta i plaće službenika i namještenika, tj. Uredba o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22, 139/22, 26/23 i 87/23).

Plaća se sastoji od osnovne plaće i dodataka na osnovnu plaću utvrđenih Zakonom o plaćama u državnoj službi i javnim službama te ostalih primitaka u skladu s ovim Zakonom i općim propisom o radu.

Osnovna plaća je plaća koju službenik ostvaruje za obavljanje poslova radnog mjesta na koje je raspoređen za redovan rad u punom radnom vremenu za razdoblje od jednog mjeseca.

Osnovna plaća je umnožak koeficijenta za obračun plaće radnog mjesta na koje je službenik raspoređen i osnovice za obračun plaće. Osnovna plaća u smislu Zakona o plaćama u državnoj službi i javnim službama je plaća u bruto iznosu.

Koeficijent za obračun plaće radnog mjesta pod rednim brojem 1. višeg stručnog savjetnika iznosi 1,523, a osnovica za izračun plaće iznosi 947,18 eura bruto.

Koeficijent za obračun plaće radnog mjesta pod rednim brojem 2. višeg stručnog referenta iznosi 0,970, a osnovica za izračun plaće iznosi 947,18 eura bruto.

**Sadržaj i način testiranja kandidata**

Testiranju mogu pristupiti kandidati s liste kandidata koji ispunjavaju formalne uvjete javnog natječaja, a čije su prijave pravodobne i potpune.

Kandidat koji ne pristupi testiranju više se ne smatra kandidatom u postupku.

Utvrđivanje znanja, vještina i sposobnosti te stečenog radnog iskustva kandidata provodi Komisija za provedbu javnog natječaja.

Kandidatu koji je osoba s invaliditetom državno tijelo obvezno je u postupku testiranja i razgovora (intervjua) s Komisijom osigurati odgovarajuću razumnu prilagodbu ako je kandidat u prijavi na javni natječaj naveo potrebu za odgovarajućom prilagodbom.

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete javnog natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Testiranje će se vršiti pisano.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Ako je u prvoj fazi testiranja zadovoljio manji broj kandidata od broja kandidata koji se upućuju u drugu fazu testiranja, u drugu fazu postupka pozvat će se svi kandidati koji su zadovoljili u prvoj fazi testiranja.

Druga faza testiranja sastoji se od provjere znanja engleskog ili njemačkog jezika (testiranje će se vršiti pisano) i provjere znanja rada na osobnom računalu (testiranje će se vršiti praktično).

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere ne može sudjelovati u daljnjem postupku.

Na razgovor (intervju) s Komisijom pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate u njihovu dosadašnjem radu.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja ministru znanosti i obrazovanja izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

**Pravni i drugi izvori za pripremu kandidata/kinja za testiranje**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

Glavno tajništvo

Sektor za financijske poslove

Služba za rashode za zaposlene u sustavu osnovnog i srednjeg obrazovanja

Odjel za rashode za zaposlene u osnovnim školama

**1. radno mjesto I. vrste – viši stručni savjetnik (2.2.1.1.2.)**

* 1 izvršitelj

1. Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23)
2. Zakon o registru zaposlenih i centraliziranom obračunu plaća u državnoj službi i javnim službama (Narodne novine, broj 59/23)
3. Zakon o plaćama u državnoj službi i javnim službama (Narodne novine, broj 155/23)
4. Temeljni kolektivni ugovor za službenike i namještenike u javnim službama (Narodne novine, broj 56/22, 127/22, 58/23 i 128/23)
5. Kolektivni ugovor za zaposlenike u osnovnoškolskim ustanovama (Narodne novine, broj 51/18)
6. Kolektivni ugovor za zaposlenike u srednjoškolskim ustanovama (Narodne novine, broj 51/18)

Glavno tajništvo

Sektor za financijske poslove

Služba za proračun i financijsko upravljanje i kontrolu

**2. radno mjesto I. vrste – viši stručni referent (2.2.3.5.)**

1. Zakon o proračunu (Narodne novine, broj 144/21)
2. Upute za izradu prijedloga državnog proračuna Republike Hrvatske za razdoblje 2024. - 2026.

<https://mfin.gov.hr/UserDocsImages/dokumenti/drzavna-riznica/prilozi-za-izradu-financijskih-planova/Upute%20za%20izradu%20prora%C4%8Duna%20za%20razdoblje%202024.%20-%202026.pdf>

1. Pravilnik o načinu i uvjetima izvršavanja državnog proračuna i financijskog plana proračunskog korisnika državnog proračuna s jedinstvenog računa državnog proračuna (Narodne novine, broj 157/2023)